text: Grænsesamarbejde skal udbygges
  17 september 2013 kl. 09.07
  Interesseorganisationen Region Sønderjylland-Schleswig går nu i gang med at udmønte en samarbejdsaftale med Femeren Bælt Komiteen for at fremme det grænseoverskridende samarbejde langs hele den dansk-tyske grænse.
  Det sker på en konference i Lübeck 23. september.
  Region Sønderjylland-Schleswig og Femeren Bælt Komiteen har samme formål, nemlig at udnytte mulighederne i det grænseoverskridende samarbejde gennem sprog, kultur og et fælles arbejdsmarkedet.
  Sjælland forventes at få en motorvej til Tyskland i 2021, når en sænketunnel under Femeren Bælt åbnes.
  Ifølge tidsplanen begynder anlægsfasen i sommeren 2015. Det forudsætter, at myndighedsgodkendelsen i Tyskland er afsluttet, og at Folketinget har vedtaget en anlægslov.
  Læs mere om de to interesseorganisationer:
  Region Sønderjylland-Schleswig.
  Femeren Bælt Komiteen.
  